open-index/open-wikipedia-markdown huggingface dataset:
Anton

**Anton** je mužské krstné meno. Slovenská podoba latinského mena *Antonius* vo význame popredný, vynikajúci. Existuje aj jeho ženská obdoba v podobe mena Antónia. Na Slovensku má meniny 13. júna. Pre domácke a dôverné oslovenie sa používa aj **Tóno**.

## Slávni nositelia
*Anton Bernolák, slovenský jazykovedec, kodifikátor spisovného jazyka
*Anton Hajduk, slovenský astronóm a prvý rektor Trnavskej univerzity
*Anton Hancko, slovenský pedagóg, odborár a politik
*Anton Hrnko, slovenský historik a politik
*Anton Pázmán, slovenský pedagóg a politik
*Anton Srholec, rímskokatolícky kňaz – salezián
*Anton Štefánek, slovenský sociológ a politik
*Anton Tunega, slovenský protikomunistický bojovník

## Referencie

Kategória:Krstné mená
Kategória:Mužské mená
Kategória:Mužské mená latinského pôvodu
Vasil (prvé meno)

**Vasil** je mužské krstné meno. Je to ruská, rusínska a ukrajinská podoba gréckeho mena Basileios (Bazil) s významom „kráľovský“. Meniny na Slovensku má 14. júna.

## Referencie

Kategória:Krstné mená
Kategória:Mužské mená
Kategória:Mužské mená gréckeho pôvodu
Emulgátor

**Emulgátor** alebo **emulgačné činidlo** je látka, ktorá umožňuje emulgáciu a vznik emulzie, teda disperzie jednej nemiešateľnej kvapaliny v druhej (napr. oleja a vody). Pôsobí ako tenzid, ktorý znižuje povrchové napätie na rozhraní týchto dvoch kvapalín. 

Taktiež zvyšuje absorpčnú schopnosť kvapaliny a tvorbu filmu. Vtedy emulgácia nastáva medzi kvapalinou a pevnými časticami. Príkladom v chémii môže byť mydlo.

## Potravinárstvo
V potravinárstve je to látka, väčšinou organická, používaná najmä v súvislosti s dispergovaním tukov vo výrobku. V múkach pôsobí ako kondicionér zmäkčujúci kôrku pečiva, v cukrovinkách ako modifikátor kryštalizácie tukov a v mäsovom priemysle uľahčuje emulgáciu tukových častíc.

Emulgátory sú jedným z mnohých druhov prídavných látok v potravinách (potravinárskych aditív) (úradne povolené prídavné látky majú pridelený kód, tzv. éčko). V tejto súvislosti nariadenie EÚ 1333/2008 definuje emulgátory ako "látky, ktoré umožňujú vytvoriť alebo zachovať homogénnu zmes dvoch alebo viacerých vzájomne nemiešateľných fáz v potravine, napríklad oleja s vodou."

Kategória:Chemické látky
Kategória:Potravinárske aditíva
Kamil

**Kamil** je mužské krstné meno. Pôvod má v latinskom *camillus*, čo znamená „Sám sebe Pán“. Iný výklad hovorí, že má orientálny pôvod a znamená „milujúci“. Kamil tiež znamená *celý, dokonalý, kompletný* v arabčine. Meniny na Slovensku má 14. júla.

## Známi nositelia
* Kamil Čontofalský, slovenský futbalista
* Kamil Kopúnek, slovenský futbalista
* Kamil Peteraj, slovenský textár
* Kamil Susko, slovenský futbalista

## Referencie

Kategória:Krstné mená
Kategória:Mužské mená
Kategória:Mužské mená latinského pôvodu
Drahomír

**Drahomír** je mužské krstné meno. Má slovanský pôvod s významom „ten, komu je drahý mier“. Meniny na Slovensku má 16. júla.

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Bohuslava

**Bohuslava** je ženské krstné meno. Meniny na Slovensku má 7. januára.

## Referencie

Kategória:Krstné mená
Kategória:Ženské mená
Kategória:Ženské mená slovanského pôvodu
Margita (prvé meno)

**Margita** je ženské krstné meno. Pôvod má v latinskom slove *margarita* s významom „perla“. Meniny na Slovensku má 13. júla.

## Referencie

## Pozri aj
* Margaréta

Kategória:Krstné mená
Kategória:Ženské mená
Henrich (prvé meno)

**Henrich** je mužské krstné meno. Pôvodne nemecké meno Heinrich pochádza zo staronemeckých slov *heim*+*richi* s významom „vládca domu“. Meniny na Slovensku má 15. júla.

## Známi Henrichovia
* Henrich Benčík, slovenský futbalista
*Henrich Ručkay, slovenský hokejista
*Henrich Jaborník, slovenský hokejista
*Henrich Platek, slovenský herec
*Henrich Krejča, slovenský investigatívny novinár

## Referencie

Kategória:Krstné mená
Kategória:Mužské mená
Kategória:Mužské mená germánskeho pôvodu
Iľja

**Iľja** (po rusky: Илья - prepis podľa PSP od roku 1991: Ilia/ prepis do roku 1991: *Iľja*) je krstné meno. Meniny na Slovensku má 20. júla. Je obmenou mena Eliáš.

## Známi nositelia mena
* Ilia Nikolajevič Bryzgalov – ruský hokejový brankár
* Ilia Grigorievič Erenburg – ruský spisovateľ
* Ilia Michajlovič Frank – ruský fyzik
* Ilja Hurník – český hudobný skladateľ
* Ilia Valerievič Kovaľčuk – ruský hokejista
* Ilľa Vasyľovyč Marčenko – ukrajinský tenista
* Ilia Vladimirovič Nikulin – ruský hokejista
* Ilia Iosifovič Piateckij-Šapiro – ruský matematik
* Ilya Prigogine – belgický fyzik
* Ilia Jefimovič Repin – ruský maliar a sochár
* Ilia Alexejevič Tkačenko – ruský krasokorčuliar
* Ilja Zeljenka – slovenský hudobný skladateľ
* Iľja Skoček – slovenský architekt a urbanista

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Kategória:Mužské mená hebrejského pôvodu
Bruno

**Bruno** je mužské krstné meno, staronemeckého pôvodu. Meniny na Slovensku má 10. marca.

## Známi nositelia

* Bruno Ganz, nemecký herec
* Bruno Kernen, švajčiarsky lyžiar
* Bruno Mráz, slovenský hokejista
* Bruno Platter, nemecký rímskokatolícky kňaz, emeritný veľmajster Rádu bratov z nemeckého domu Panny Márie v Jeruzaleme
* Bruno Senna, brazílsky pilot F1
* Bruno Soares, brazílsky tenista
* Bruno z Augsburgu, biskup v Augsburgu
* Bruno z Egisheimu a Dagsbergu, duchovný z Alsaska, neskôr pápež
* Bruno Zevi, taliansky  architekt, redaktor, historik architektúry, profesor
* Bruno zo Schauenburgu, olomoucký biskup

## Referencie

Kategória:Krstné mená
Kategória:Mužské mená
Kategória:Mužské mená germánskeho pôvodu
Diana (prvé meno)

**Diana** je ženské krstné meno. Je to meno rímskej bohyne lovu, ktoré má pôvod v latinskom *diviana*, teda „božská“, alebo súvisí s latinským *dies* deň, teda význam by bol „jasná, žiarivá“. Meniny na Slovensku má 1. júla.

## Slávne nositeľky
* Diana Krallová, kanadská klaviristka a speváčka
* Diana Mórová, slovenská herečka
* Diana Frances Mountbattenová-Windsorová, Lady Di – jej kráľovská výsosť Princezná waleská

## Referencie

Kategória:Krstné mená
Kategória:Ženské mená
Kategória:Ženské mená latinského pôvodu
Dušana

**Dušana** je ženské prvé (krstné) meno juhoslovanského pôvodu. Domácke podoby mena v slovenčine sú *Duša*, zdrobnene *Dušanka* a *Duška*. Meniny na Slovensku má 19. júla.

## Referencie

## Pozri aj
* Dušan

Kategória:Krstné mená
Berta

**Berta** je ženské krstné meno. Meniny na Slovensku má 2. júla.

## Referencie

Kategória:Krstné mená
Kategória:Ženské mená
Miloslav

**Miloslav** je mužské krstné meno. Meniny na Slovensku má 3. júla.

## Miloslav v iných jazykoch
* Rusky: Милослав (Miloslav)
* Poľsky: Miloslaw

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Prelet nad kukučím hniezdom

***Prelet nad kukučím hniezdom*** je film režiséra Miloša Formana nakrútený podľa románovej predlohy spisovateľa Kena Keseyho „Bol som dlho preč“ v hlavnej úlohe s Jackom Nicholsonom (pôvodne postavu McMurphyho mali hrať James Caan, Marlon Brando alebo Gene Hackman). 

Dej filmu sa odohráva v psychiatrickej liečebni, do ktorej prichádza profesionálny kartár a bitkár Randle Patrick McMurphy, ktorý má súdne nariadenú liečbu. McMurphy hrá pomäteného, aby sa vyhol väzenskému trestu za sexuálne zneužitie a násilné prepadnutie. Jeho predstava pokojného života v ústave je od začiatku konfrontovaná s praktikami despotickej vrchnej sestry Mildred Ratched, ktorá v ústave neobmedzene panuje. 

## Ocenenia
* BAFTA: Najlepší film, najlepšia réžia, najlepší herec v hlavnej úlohe (Jack Nicholson), najlepšia herečka v hlavnej úlohe (Louise Fletcherová), najlepší herec vo vedľajšej úlohe (Brad Dourif), najlepší strih
* Golden Globe: Najlepší film, najlepšia réžia, najlepší filmový scenár, najlepší herec v hlavnej úlohe (Jack Nicholson), najlepšia herečka v hlavnej úlohe (Louise Fletcherová), najlepší herec vo vedľajšej úlohe (Brad Dourif)
* Cena kritiky USA: najlepší herec v hlavnej úlohe (Jack Nicholson)
* Cena kritiky Los Angeles: Najlepší film
* Cena kritiky New York: Najlepší herec v hlavnej úlohe (Jack Nicholson)
* Oscar: Najlepší film, najlepšia réžia, najlepší filmový scenár podľa literárnej predlohy, najlepší herec v hlavnej úlohe (Jack Nicholson), najlepšia herečka v hlavnej úlohe (Louise Fletcherová)

Film sa radí na 20. miesto Amerického filmového inštitútu (American Film Institute) v zozname 100 najlepších amerických filmov.

Napriek oceneniam, ktoré film získal, Ken Kesey nebol s výsledkom a hlavne s výberom hlavného predstaviteľa spokojný.

Odborníci filmu vyčítali skreslený pohľad na psychiatrické liečebne a liečenie duševných porúch.

## Externé odkazy
* 
* 

Kategória:Filmy režírované Milošom Formanom
Kategória:Filmové drámy USA
Kategória:Filmy podľa románu
Kategória:Filmy podľa názvu
Kategória:Filmy z 1975
Kategória:Držitelia Oscara za najlepší film
Nora (prvé meno)

**Nora** je ženské krstné meno. Je severského pôvodu, vzniklo ako domácka podoba mena Eleonóra. Meniny na Slovensku má 31. augusta.

## Referencie

Kategória:Krstné mená
Kategória:Ženské mená
Kategória:Ženské mená germánskeho pôvodu
Nikola

**Nikola** je mužské aj ženské krstné meno. Toto meno je prevzaté z francúzštiny, ale jeho pôvod je v Grécku. Je to jedna z variant mena Mikuláš alebo Nikolaos, ako znie pôvodný tvar. Preklad tohto mena je *víťazný ľud*. Ďalším variantom je Nikol, Nikita, Nikoleta, Nicol a Niccolò. Meniny na Slovensku má 29. augusta.

## Meniny
* Slovensko: 29. augusta
* Česko: 20. november
* Nemecko: 6. december
* Poľsko: 1. november, *6. december, 19. máj alebo 10. september
* Holandsko: 6. december
* Maďarsko: 21. marec alebo 10. september
* Švédsko: 6. december

== Známi nositelia ==
* [[Nikola Gruevski]], macedónsky premiér
* [[Niccolò Jommelli]], taliansky skladateľ
* [[Niccolò Machiavelli]], taliansky historik, filozof, humanista a spisovateľ
* [[Nikola Karabatić]] – francúzsky hádzanár
* [[Niccolò Paganini]], taliansky huslista a skladateľ
* [[Nikola Pašić]], srbský politik a diplomat
* [[Nikola Šuhaj]] – postava z románu [[Ivan Olbracht|Ivana Olbrachta]], *Nikola Šohaj lúpežník''
* Nikola Tesla, americký fyzik srbského pôvodu
* Nikola Karabatić – francúzsky hádzanár
* Nicol Williamson – britský herec
*

## Známe nositeľky
* Nicol Čupková, slovenská hokejistka
* Nikola Gápová, slovenská hokejistka
* Nicole Kidman – americká herečka
* Nikola Sudová – česká akrobatická lyžiarka
* Nicole Vaidišová – česká tenistka
* Nikola Furdová - slovenská volejbalistka

## Referencie

Kategória:Krstné mená
Kategória:Ženské mená
Kategória:Mužské mená
Kategória:Mužské mená gréckeho pôvodu
Kategória:Ženské mená gréckeho pôvodu
Ružena

**Ružena** je ženské krstné meno. Meniny na Slovensku má 30. augusta.

## Referencie

Kategória:Krstné mená
Kategória:Ženské mená
Kategória:Ženské mená latinského pôvodu
Kategória:Ženské mená slovanského pôvodu
Deformácia (mechanika)

**Deformácia** alebo **pretvorenie** (**pretváranie**) je zmena geometrického tvaru (rozmerov) telesa v dôsledku pôsobenia vonkajšej sily.

## Pomerná deformácia
V teórií tvárnenia sa často používa pojem "pomerná deformácia", čo je číslo vyjadrujúce pomer dvoch čísiel. Prvé číslo (číslo v čitateli) vyjadruje dĺžkovú zmenu rozmeru telesa v smere ***x*** alebo ***y*** alebo ***z***, resp. jednoducho v určitom smere. Druhé číslo (v menovateli) vyjadruje pôvodnú hodnotu rozmeru v tom istom smere ako číslo v čitateli, teda rozmer **pred** deformáciou. Tento pomer sa označuje gréckym písmenom **<math>\epsilon</math>**, čiže epsilon. Ak napríklad ťaháme tyč dochádza k zmene jej dĺžky **<math>l</math>**, čiže sa tyč predĺži (alebo skráti, ak tlačíme) o hodnotu \pm\Delta l, pomerná deformácia epsilon bude:

\epsilon = \frac {\Delta l}{l} = \frac {l_u - l_0} {l_0}

**<math>l_0</math>** je pôvodná dĺžka (dĺžka pred deformáciou)

**<math>l_u</math>** je dĺžka tyče po deformácii.

Keďže môže byť zmena rozmeru kladná (*ťah*) alebo záporná (*tlak*), môže byť aj deformácia epsilon číslo kladné alebo záporné, a teda tak vyjadrovať zväčšenie alebo zmenšenie rozmeru v určitom smere.

## Skutočná deformácia
Často (a to aj v inžinierských výpočtoch) je však namiesto zmluvnej ťažnosti potrebné použiť skutočnú deformáciu. Tá sa počíta nasledovne:

 \dot {e} = \int_{l_0}^{l_1} \frac {dl}{l}\, = ln  \frac {l_1} {l_0} = ln (1+\epsilon )

Pomocou skutočnej deformácie je napr. definovaný koeficient normálovej anizotrópie. Skutočne deformácie možno na rozdiel od dohovorených jednoducho sčítavať.

Kategória:Fyzika tuhého telesa
Kategória:Mechanika
Oxid dusičitý

**Oxid dusičitý** (**NO<SUB>2</SUB>**) je žltohnedý, agresívny, jedovatý plyn. V kvapalnej forme pri nižšej teplote je tvorený dimérnymi diamagnetickými molekulami N2O4.

: N2O4 ⇌ 2 NO2

## Vlastnosti
V ovzduší patrí k plynom, ktoré spôsobujú kyslé dažde a smog. Uvoľňuje sa rozkladom kyseliny dusičnej. Je jedným z piatich oxidov dusíka.  

Oxid dusičitý a oxid dusnatý sú medziprodukty pri výrobe kyseliny dusičnej. Jeho molárna hmotnosť je 46.
 
Rozpúšťaním oxidu dusičitého vo vode vzniká kyselina dusičná:

:3&nbsp;NO2&nbsp;+&nbsp;H2O&nbsp;→&nbsp;2&nbsp;HNO3&nbsp;+&nbsp;NO

## Vplyv na živý organizmus
Pôsobí dráždivo na sliznice dýchacích ciest a znižuje ich obranyschopnosť proti infekciám. Od istých koncentrácii (ca. od 100 - 200 mg.m-3 počas niekoľkých minút) spôsobuje inhalačné otravy spojené s toxickým opuchom pľúc, ktoré pri ťažkom priebehu môžu byť smrteľné.

## Využitie
* Oxid dusičitý je medziprodukt pri výrobe kyseliny dusičnej (HNO3);
* Silné oxidačné činidlo v priemyselných procesoch;
* Oxidačné činidlo v raketových palivách.

### Oxidant v raketových palivách
Kvapalný oxid dusičitý sa používa v bipropelantoch ako okysličovadlo v raketových motoroch, najčastejšie v kombinácii s hydrazínom ako palivom. Zmes hydrazínu s oxidom dusičitým je hypergolická, t. j. reakcia (horenie) sa začína automaticky po zmiešaní oboch zložiek pohonnej látky. Raketové motory pri použití tejto zmesi sú jednoduchšie a spoľahlivejšie, lebo  nepotrebujú zapaľovací systém.
Spaľovanie prebieha podľa rovnice:

2N2H4 + N2O4 → 3N2 + 4H2O.

Napriek tomu, že obe zložky horenia sú vysoko toxické, splodiny horenia sú neškodné.

## Referencie

## Pozri aj
* oxidy dusíka

## Iné projekty

## Externé odkazy
* Health Aspects of Air Pollution with Particulate Matter, Ozone and Nitrogen Dioxide(PDF), Report on a WHO Working Group Bonn, Germany 13–15 January 2003 

Kategória:Zlúčeniny dusíka
Dusičitý
Dusičitý
Kategória:Emisie dopravných prostriedkov
Kategória:Raketové palivá
Messier 14

**Messier 14** alebo **M 14** alebo **NGC 6402** je guľová hviezdokopa v súhvezdí Hadonos. Od Zeme je vzdialená 30 000 ly a obsahuje 100 000 hviezd. V roku 1938 sa v tejto hviezdokope objavila nova. Vďaka svojej jasnosti 7,6 magnitúdy ju môžeme ľahko pozorovať aj obyčajným ďalekohľadom.

## Pozri aj
* Zoznam Messierových objektov
* Zoznam NGC objektov

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Hadonos
Kategória:Astronomické objekty objavené v roku 1764
3517735
M14

**M14** môže byť:
* americká puška, pozri M14 (puška)
* americká mína, pozri M14 (mína)
* hviezdokopa, pozri Hviezdokopa M14
* Kapitola *[[:Kategória:M14 Artropatie pri iných chorobách zatriedených inde|M41 Artropatie pri iných chorobách zatriedených inde]]* v Medzinárodnej klasifikácii chorôb
Messier 19

**Messier 19** alebo **M 19** alebo **NGC 6273** je guľová hviezdokopa v súhvezdí Hadonos. Objavil ju Charles Messier v roku 1764. M19 je najsploštenejšia známa guľová hviezdokopa. Jej vzdialenosť od našej Slnečnej sústavy je 28 000 ly, od galaktického stredu je vzdialená len asi 5 200 ly.

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Hadonos
Kategória:Astronomické objekty objavené v roku 1764
Messier 22

**Messier 22** alebo **M 22** alebo **NGC 6656** je guľová hviezdokopa v súhvezdí Strelec. Objavil ju Johann Abraham Ihle v roku 1665. M22 je jednou z najbližších guľových hviezdokôp, jej vzdialenosť od Zeme je približne 10 400 ly.

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Strelec
Kategória:Astronomické objekty objavené v roku 1665
Messier 28

**Messier 28** alebo **M 28** alebo **NGC 6626** je guľová hviezdokopa v súhvezdí Strelec. Objavil ju Charles Messier v roku 1764. Od Zeme je vzdialená 18 000 až 19 000 ly. V roku 1987 sa M 28 stala v poradí iba druhou guľovou hviezdokopou, v ktorej bol objavený milisekundový pulzar (tou prvou je hviezdokopa M4).

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Strelec
Kategória:Astronomické objekty objavené v roku 1764
Edsger Wybe Dijkstra

**Edsger Wybe Dijkstra** (* 11. máj 1930, Rotterdam, Holandsko – † 6. august 2002, Nuenen) bol holandský informatik.

## Život
Dijkstra vyštudoval teoretickú fyziku na University of Leiden.
Začiatkom sedemdesiatych rokov pracoval ako výskumník v Burroughs Corporation.
Pracoval v Eindhoven University of Technology v Holandsku a neskôr zastával funkciu Schlumberger Centennial Chair in Computer Sciences na University of Texas v Austine v USA. Odišiel do dôchodku v roku 2000.

Medzi jeho prínosy do informatiky patrí algoritmus hľadania najkratšej cesty, známy aj ako Dijkstrov algoritmus. V roku 1972 dostal Turingovu cenu.

Bol tiež známy svojim zlým mienením o príkaze GOTO pri programovaní, čo vyústilo v roku 1968 do článku Go To je považovaný za škodlivý'' , čo bolo považované za veľký krok k všeobecnému zatrateniu príkazu GOTO a jeho efektívne nahradenie riadiacimi štruktúrami ako napr. slučka while. Známy názov dokumentu nebol Dijkstrovou prácou, ale nápadom Niklausa Wirtha, v tom čase redaktora Communications of the ACM. Dijkstra bol známym prívržencom ALGOLu 60 a pracoval v tíme, ktorý implementoval prvý kompilátor tohto jazyka. Dijkstra a Jaap Zonneveld, ktorí spolupracovali na kompilátore sa dohodli, že sa neoholia, kým ho nedokončia. Zonneveld si nakoniec bradu oholil, Dijkstra si ju ponechal do smrti.

Od sedemdesiatych rokov bola v centre záujmu Dijkstru formálna verifikácia. Prevládal názor, že by mal byť najprv napísaný program a potom poskytnutý matematický dôkaz správnosti. Dijkstra namietal, že výsledné dôkazy sú zdĺhavé a ťažkopádne, a že taký dôkaz neposkytuje pohľad na fungovanie algoritmu.
Alternatívnou metódou je *[[derivácia programu]]*, „vyvíjať program a dôkaz ruku v ruke“. Začne sa matematickou *špecifikáciou*, čo by mal program robiť a použijú sa na ňu matematické transformácie, až sa pretaví do programu, ktorý je vykonateľný. Výsledný program je potom *správny podľa konštrukcie*. Mnoho z Dijkstrovej neskoršej práce sa týka spôsobov zjednodušenia dôkazu správnosti.

Dijkstra bol známy svojimi priamymi názormi na programovanie a zvykom dôsledného zostavovania rukopisov svojím atramentovým perom. Mnohé z jeho poznámok boli naskenované a sú sprístupnené online (pozri zdroje).

Po dlhom boji s rakovinou zomrel 6. augusta 2002.

## Citáty
* "Otázka, či je počítač schopný premýšľať nie je zaujímavejšia, ako otázka, či vie ponorka plávať."
* "Informatika nie je viac o počítačoch ako astronómia o teleskopoch."

## Pozri aj
* Dijkstrov algoritmus
* Problém obedujúcich filozofov
* The Cruelty of Really Teaching Computer Science

## Externé odkazy a zdroje
* Edsger Wybe Dijkstra 19302002
** U. of Texas , nekrológ &amp; biografia
** Biography, Digidome
* Práce E. W. Dijkstru
** E.W. Dijkstra, *Go To Statement Considered Harmful*, Communications of the ACM, Vol. 11 (1968) 147148; online vydanie 
** Súborné dielo
** Návod na holandskú výslovnosť 

Kategória:Priekopníci informatiky
Kategória:Holandskí informatici
Kategória:Holandskí fyzici
Kategória:Tvorcovia programovacích jazykov
Kategória:Držitelia Turingovej ceny
Kategória:Osobnosti z Rotterdamu
Messier 30

**Messier 30** alebo **M 30** alebo **NGC 7099** je guľová hviezdokopa v súhvezdí Kozorožec. 

## História pozorovaní
M30 objavil Charles Messier v roku 1764. V roku 1783 v nej William Herschel podomácky vyrobeným ďalekohľadom dokázal rozlíšiť hviezdy. Od roku 1994 je to často študovaný objekt, pretože jej svietivosť nezodpovedá svietivosti hviezdokôp v jej veku. V roku 2004 v nej boli objavené dva pulzary.

## Charakteristika
Hviezdokopa leží vo vzdialenosti 29&nbsp;460 ly. Sklon obežnej dráhy voči rovine Galaxie je 50°. Jeden obeh okolo galaktického centra jej trvá 160&nbsp;miliónov rokov. Počas obehu sa od centra nevzdiali o viac než 25&nbsp;000&nbsp;ly a v pericentre sa priblíži na niečo viac než 10&nbsp;000&nbsp;ly. Hmotnosť objektu je 300&nbsp;000&nbsp;Sĺnk, pričom polovica hmotnosti je koncentrovaná do priestoru tvaru gule s priemerom 17,4&nbsp;ly. Gravitačné pôsobenie jadra končí vo vzdalenosti 139&nbsp;ly, kde začína prevažovať gravitačná sila Galaxie. Priemer hviezdokopy sa odhaduje na približne 100&nbsp;ly, z čoho vyplýva, že jej zdanlivý priemer je 12&nbsp;uhlových minút. Jej vek sa odhaduje na 12 až&nbsp;13&nbsp;miliárd rokov. Približuje sa k nám rýchlosťou 181,9&nbsp;km/s.
M30 je hviezdokopa s najväčšou koncentráciou tzv.&nbsp;modrých oneskorencov, hviezd, ktoré sú modrejšie a svietivejšie, než by mali byť podľa modelov hviezdnej evolúcie. Práve vďaka nim má centrálna oblasť hviezdokopy modrú farbu. Ako M15 alebo M70 a ďalších takmer 20&nbsp;hviezdokôp našej Galaxie aj táto hviezdokopa má skolabované jadro, v ktorom sa v porovnaní s inými hviezdokopami nachádza relatívne málo červených obrov. Najjasnejší z nich dosahujú hviezdnu veľkosť 12,1.
M30 obsahuje v sebe 13&nbsp;premenných hviezd, z ktorých jedna je trpasličia nova, a 2&nbsp;pulzary s 11 a&nbsp;13-milisekundovou periódou. Spektrálny typ hviezdokopy je F3.

## Poloha
Najvýhodnejšie obdobie roka na pozorovanie M30 je jeseň, kedy vo večerných hodinách kulminuje nad južným obzorom. Nájdeme ju ako objekt 7,3&nbsp;magnitúdy asi pol stupňa západne od hviezdy 41&nbsp;Capricorni, s magnitúdou 5,5 a&nbsp;6&nbsp;a&nbsp;pol&nbsp;stupňa východo-juhovýchodne od dzéta Capricorni s magnitúdou 3,7. Asi 7&nbsp;uhlových&nbsp;minút západne sa nachádza hviezda HD&nbsp;206034 8.&nbsp;magnitúdy. Pre menšie ďalekohľady zostáva hviezdokopa len hmlistým obláčikom, hviezdy na okrajoch dokáže rozlíšiť až 15-centimetrový ďalekohľad.

## Referencie

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Kozorožec
Kategória:Astronomické objekty objavené v roku 1764
2802703
M30

**M30** môže byť:
* diaľnica v Maďarsku – M30
* Hviezdokopa M30
* kapitola *[[:Kategória:M30 Polyarteritis nodosa a príbuzné choroby|M30 Polyarteritis nodosa a príbuzné choroby]]* v Medzinárodnej klasifikácii chorôb
* model digitálneho fotoaparátu Pentax Optio M30
* model prenosného počítača Toshiba Satellite M30
* metrický závit M30
Zsolt Simon

Ing. **Zsolt Simon** (* 26. august 1970, Rimavská Sobota) je slovenský politik maďarskej národnosti, bývalý poslanec NR SR a minister pôdohospodárstva a rozvoja vidieka Slovenskej republiky. Vo voľbách do NR SR v marci 2012 kandidoval na kandidátke MOST-HÍD na 2. mieste. Od mája 2019 je predsedom strany FÓRUM.

## Život
Zsolt Simon je ženatý a má dvoch synov.

V rokoch 1988 až 1993 študoval mechanizačný odbor na Prevádzkovo-ekonomickej fakulte Vysokej školy zemědělskej v Brne. Po škole bol samostatne hospodáriaci roľník na výmere 1300 ha až v roku 1995 založil firmu *AGROTRADE spol. s r. o.*. Od roku 2000 riadil spoločnosť *AGS, s. r. o.* a spoluzaložil *Agroobchod-družstvo*.

## Politická činnosť
V roku 1999 vstúpil do Strane maďarskej koalície. kde pôsobil ako expert pre poľnohospodárstvo. V druhej vláde Mikuláša Dzurindu bol v rokoch 2002 až 2006 minister pôdohospodárstva. V roku 2009 bol jedným z členov SMK-MKP, ktorí stranu opustili a založili stranu MOST-HÍD.

Od 8. júla 2010 do 4. apríla 2012 bol ministrom pôdohospodárstva a rozvoja vidieka za stranu MOST-HÍD vo vláde Ivety Radičovej. Medzi rokmi 2012-2016 pôsobil v NR SR ako poslanec za MOST-HÍD.

Po voľbách v roku 2016 odišiel z MOSTu-HÍD potom, čo strana uzavrela koalíciu so SMERom-SD. Urobil tak ako jediný poslanec tejto strany. 

Vo februári 2019 založil novú politickú stranu Magyar Fórum – Maďarské fórum (neskôr FÓRUM), ktorá sa vymedzila najmä voči spolupráci Bélu Bugára so stranami SMER-SD a SNS vo vláde. V máji 2019 sa na ustanovujúcom sneme Maďarského fóra stal jeho predsedom.

## Referencie

## Iné projekty

## Externé odkazy
* Zsolt Simon na stránke Úradu vlády SR
* Zsolt Simon na stránke Ministerstva pôdohospodárstva a rozvoja vidieka SR

Kategória:Osobnosti z Rimavskej Soboty
Kategória:Slovenskí politici
Kategória:Slovenské osobnosti maďarského pôvodu
Kategória:Ministri pôdohospodárstva a rozvoja vidieka Slovenskej republiky
Kategória:Politici SMK
Kategória:Politici MOST-HÍD
Kategória:Predsedovia slovenských politických strán
Kategória:Poslanci NR SR (2006 – 2010)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Absolventi Provozne ekonomickej fakuly Mendelovej univerzity v Brne
Poznávacia značka (medzinárodná)

**Poznávacia značka** (staršie názvy: v rokoch 1993-1996: **medzinárodná značka**, do roku 1993: **medzinárodná poznávacia značka** – skr. MPZ) je na Slovensku v právnych predpisoch používané označenie pre **rozlišovací znak štátu, v ktorom je vozidlo evidované** (**medzištátny rozlišovací znak**) podľa *Viedenského dohovoru o cestnej premávke z 8. 11. 1968 ([[OSN]])* (článok 37, príloha 3). Je to teda značka na identifikáciu (rozlíšenie) štátu, v ktorom je vozidlo evidované.

Napríklad poznávacia značka Slovenska je predpísaná vo vyhláške 9/2009 Z. z. takto: „Poznávacia značka Slovenskej republiky sa skladá z písmen SK čiernej farby vysokých najmenej 8 cm, so šírkou čiar najmenej 1 cm; písmená sú vyhotovené na bielom podklade v tvare elipsy, ktorej vodorovná os je dlhá najmenej 17,5 cm a zvislá os najmenej 11,5 cm. Vzor poznávacej značky Slovenskej republiky je vyobrazený v prílohe č. 20.“

Medzinárodné poznávacie značky boli celosvetovo prvýkrát zavedené v roku 1949. Dovtedy sa používali tiež, neboli však jednotné (ako príklad môžeme uviesť aj používanie značiek v rámci Rakúsko-Uhorska, kde H symbolizovalo Uhorsko, A Rakúsko, B Bosnu a Hercegovinu a Z ostatné krajiny). Ide o písmeno, respektíve dve alebo tri (v niektorých prípadoch aj štyri) písmená, ktoré sú odvodené od názvu krajiny v znení anglického jazyka alebo jazyka danej krajiny. Toto písmeno, resp. tieto písmená sú zobrazené na tabuľke alebo nálepke oválneho tvaru nalepenej na zadnej strane vozidla. V súčasnosti sa tiež rozšírilo zobrazovanie označení priamo na tabuľku evidenčného čísla (napríklad krajiny EÚ, Macedónsko, Ukrajina a iné).

## Referencie


## Pozri aj
* Zoznam poznávacích značiek motorových vozidiel

Kategória:Doprava na Slovensku
Kategória:Doprava podľa štátu
Pavol Prokopovič

**Pavol Prokopovič** (* 29. jún 1955, Stropkov) je slovenský politik, podpredseda SDKÚ-DS a bývalý minister dopravy, pôšt a telekomunikácií Slovenska.  

Za jeho vlády došlo k masívnemu rušeniu železničných tratí a hromadnému prepúšťaniu železničiarov na Slovensku. Štrajk železničiarov Pavol Prokopovič 24. januára 2003 ostro odsúdil. V ten istý deň zároveň štrajkový výbor prvýkrát rokoval so ZSSK. Podľa ministra výbor štrajk vyhlásil v rozpore s kolektívnou zmluvou a Zákonníkom práce. Odbory však následne vyhlásili, že využili svoje právo štrajku v zmysle ústavy, nie zákona o štrajku, či kolektívnej zmluvy.  

## Život
Pavol Prokopovič je ženatý a má jednu dcéru.
* 1970 - 1974 - štúdium na SPŠ v Humennom,
* 1974 - Tesla Stropkov, normovač,
* 1979 - 1991 - Mestské služby mesta Stropkov, vedúci prevádzky,
* 1979 - 1991 - Domová správa, riaditeľ,
* 1979 - 1991 - Komunálne služby mesta Stropkov, riaditeľ závodu,
* 1988 - 1992 - štúdium na Ekonomickej Fakulte UMB v Banskej Bystrici, 
* 1990 - 1998 - súkromný podnikateľ,
* 1994 - štátna skúška pre daňových poradcov, člen SDKU.

## Politická činnosť
* 1995 - zakladajúci člen Únie živnostníkov, podnikateľov a roľníkov SR, 
* 1995 - 3. júl 1998 - predseda Únie živnostníkov, podnikateľov a roľníkov SR, 
* 1998 - vstup do Slovenskej demokratickej koalície (SDK),
* ? - vstup do Slovenskej demokratickej a kresťanskej únie (SDKÚ).

* 1998 - 2002 - poslanec Národnej rady SR zvolený za SDK,
* 2002 - zvolený za poslanca Národnej rady SR za SDKÚ, svoj mandát si neuplatnil, pretože sa stal ministrom vlády SR,
* 16. október 2002 - 4. júl 2006 - minister dopravy, pôšt a telekomunikácií SR. 

## Externé odkazy
* Pavol Prokopovič na stránke Úradu vlády SR
* https://domov.sme.sk/c/800673/zacal-sa-casovo-neobmedzeny-strajk-zelezniciarov.html

Kategória:Slovenskí politici
Kategória:Ministri dopravy Slovenskej republiky
Kategória:Politici UZPSR
Kategória:Politici SDK
Kategória:Politici SDKÚ
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Osobnosti zo Stropkova
Proces (priebeh)

**Proces** () je sled prirodzenej alebo zostrojenej postupnosti operácií alebo udalostí, prípadne trvajúcich určitú dobu, zaberajúcich priestor, vyžadujúcich skúmanie alebo obsadzujúcich iné zdroje, ktorý produkuje nejaký výsledok. Proces je možné identifikovať na základe zmien, ktoré vykonáva vo vlastnostiach jedného alebo viacerých objektov, na ktoré vplýva. Porovnaj s projektom. Pozri aj správa procesov, teória hromadnej obsluhy.

Podľa DIN 66 201 je proces pretváranie a/alebo transport hmoty, energie a/alebo informácie.

## Príklady
Proces môžeme charakterizovať ako *jednorazový*, *opakujúci sa* alebo *periodický*. Jednorazový proces sa vyskytne iba raz. Niekoľko prírodných procesov môžeme považovať za jednorazových. Väčšina prírodných procesov sa opakuje. Procesy opakujúce sa konštantnou rýchlosťou sa považujú za periodické. Čím periodickejší je proces, tým užitočnejší je ako základ pre meranie času. Dulu sú uvedené špecifické príklady procesov:
* Bessemerov proces je spôsob výroby ocele
* proces ťažby produkuje rudu
* Evolúcia je *prírodný proces* vysvetľujúci pôvod druhov (vo všeobecnosti sa považuje za opakujúci sa proces).
* Stvorenie sveta Bohom je príkladom *božského procesu* (vo všeobecnosti jednorazový proces)
* Procesná hudba (process music)
* Občianska správa a riešenie konfliktov
* Korekcia chýb a spracovanie dátového toku
* Biosyntéza proteínov

## Zdroj

Kategória:Plánovanie
Alderney

thumb|Ostrov Alderney je na severovýchode mapy

**Alderney** (po francúzsky: **Aurigny**) je najsevernejší ostrov Normanských ostrovov. 

Žije tu približne 2 400 obyvateľov. Politicky patrí do Bailiwicku Guernsey.

## Partnerské mestá
*  Beaumont-Hague, Francúzsko, 1989

## Referencie


## Iné projekty

## Externé odkazy
* 
*Visitor information
* Alderney Week

Kategória:Guernsey
Kategória:Normanské ostrovy
Burroughs

**Burroughs** môže byť:

* veľký kráter na Marse, pozri Burroughs (kráter)
* planétka, pozri 21811 Burroughs
* priezvisko:
** Alvin Burroughs (1911 – 1950), džezový hudobník USA
** Augusten Burroughs (* 1965), spisovateľ USA
** Charles Burroughs, viacero osôb
** Edgar Rice Burroughs (1875 – 1950), spisovateľ USA sci-fi a fantasy, autor Tarzana
** Jeff Burroughs (* 1951), bejzbalista USA
** John Burroughs (1837 – 1921), prírodovedec a spisovateľ USA
** John Coleman Burroughs (1913 – 1979), ilustrátor USA, syn Edgara Ricea
** Jordan Burroughs (* 1991), zápasník USA, olympijský víťaz na OH 2012
** Sean Burroughs (* 1980), bejzbalista USA
** Sherman Everett Burroughs (1870 – 1923), politik USA
** Tim Burroughs (* 1969), basketbalista USA
** William Seward Burroughs (1857 – 1898), vynálezca USA
** William S. Burroughs (1914 –1997), spisovateľ USA, vnuk predošlého
** William S. Burroughs Jr. (1947 – 1981), spisovateľ USA, syn predošlého
** Jackie Burroughsová  (1939 – 2010), kanadská herečka
** Lorraine Burroughsová (* 1981), anglická herečka

## Pozri aj
* Burroughs Corporation
* The Burroughs – štvrť v Londýne
Pi

**Pi** alebo **PI** môže byť:
* typ čínskeho artefaktu kruhovitého tvaru, pozri pi (nefrit)
* Pearlov index
László Gyurovszky

Ing. **László Gyurovszky** (* 30. september 1959, Šaľa) je slovenský politik, bývalý poslanec NR SR a Nitrianskeho samosprávneho kraja, bývalý minister výstavby a regionálneho rozvoja.

## Život
László Gyurovszky je ženatý a má päť detí.

* 1978 – 1983: štúdium na Elektrotechnickej fakulte Slovenskej vysokej školy technickej v Bratislave
* 1983 – 1990: Duslo Šaľa, robotník, majster, hl. majster, technológ
* 1990: Redakcia NAP, novinár, vedúci oddelenia
* 1990 – 1992: Nezávislá maďarská iniciatíva - Maďarská občianska strana (FMK - MPP), vedúci volebnej kampane, pracovník ústredia
* 1992 – 1997: Gemma Rex s.r.o., konateľ
* 1998: živnostník

## Politická činnosť
* 1998 – 2002: poslanec Národnej rady SR za Stranu maďarskej koalície, člen Výboru NR SR pre pôdohospodárstvo
* 16. október 2002 – 4. júl 2006: minister výstavby a regionálneho rozvoja SR
* 5. júl 2006 – 11. apríl 2007: poslanec Národnej rady SR za Stranu maďarskej koalície, jeho mandát zanikol vzdaním sa funkcie poslanca
* 11. júl 2009 – 17. júl 2010: člen strany MOST-HÍD, stranu opustil pre nesúhlas s nomináciou Rudolfa Chmela za vicepremiéra pre národnostné menšiny

## Externé odkazy
*  László Gyurovszky na stránke Úradu vlády SR
* László Gyurovszky na stránke SMK

Kategória:Narodenia v 1959
Kategória:Slovenskí politici
Kategória:Ministri výstavby a regionálneho rozvoja Slovenskej republiky
Kategória:Politici SMK
Kategória:Osobnosti zo Šale
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci Nitrianskeho samosprávneho kraja
Kategória:Slovenské osobnosti maďarského pôvodu
Pí

**Pí** alebo aj **Π** či **π** môže byť:
* matematická konštanta vyjadrujúca pomer obvodu a priemeru kruhu, pozri Ludolfovo číslo
* písmeno gréckej abecedy Π alebo π, pozri pí (grécke písmeno)
* album skupiny Puding pani Elvisovej, pozri π (album)

## Pozri aj
* Deň pí
Teória relativity

Pojem **teória relativity** Alberta Einsteina zahŕňa dvojicu fyzikálnych teórií: špeciálna teória relativity a všeobecná teória relativity. Tieto teórie boli zostavené, aby vysvetlili fakt, že elektromagnetické vlny nepodliehajú Newtonovským pohybovým zákonom. Bolo dokázané, že sa pohybujú konštantnou rýchlosťou, nezávisle od pohybu pozorovateľa. Základnou myšlienkou je, že dvaja pozorovatelia, ktorí sú vo vzájomnom pohybe, odmerajú odlišné časové a priestorové intervaly tých istých udalostí, ale fyzikálna podstata pozorovaného javu bude pre oboch rovnaká.

## Historicko-filozofické vplyvy
Pre väčšinu ľudí, ktorým bola newtonovská fyzika so svojimi priamkami a pravými uhlami dokonale zrozumiteľná, sa relativita stala len neurčitým zdrojom znepokojenia. Chápali ju tak, že absolútny čas a absolútna dĺžka už neplatia, že pohyb je krivočiary. V kozmickom dianí odrazu prestala existovať istota. „Doba sa vymkla z kĺbov,“ poznamenal kedysi smutne Hamlet. Teraz to bolo tak, ako keby sa zemská os vymkla z ložísk a Zem sa potácala vesmírom bez uznávaných meradiel a pravidiel. Začiatkom dvadsiatych rokov sa po prvý raz medzi obyčajnými ľuďmi objavil názor, že niet nijakých absolútnych hodnôt, a že to platí nielen o čase a priestore, ale aj o dobre a zle a vedení a vôbec o všetkých hodnotách. Relativita sa začala omylom – a možno osudovo – zamieňať za relativizmus. Toto nepochopenie verejnosti neskľučovalo nikoho viac, než samotného Einsteina.

## Iné projekty

## Pozri aj
Podrobné spracovanie sa nachádza v článkoch:
* všeobecná teória relativity
* špeciálna teória relativity
Proces (informatika)

V informatike je proces bežiaca inštancia programu vrátane všetkých hodnôt premenných a stavu. Multitasking operačného systému prepína medzi procesmi, čím vzniká dojem súčasného behu viacerých procesov, hoci v skutočnosti je vo všeobecnosti možné vykonávať iba jeden proces v jednom jadre CPU.

Neformálne povedané, proces je úloha, ktorú vykonáva počítač, často súčasne s inými. Mnohé procesy môžu existovať súčasne, pričom sa striedajú pri využívaní CPU.

Vo vnorených operačných systémoch sa procesy často nazývajú *úlohy*. Zmysel *procesu* je „niečo spotrebúvajúce čas“, na rozdiel od pamäte, „čo spotrebúva miesto“.

Už uvedený opis sa vzťahuje na procesy spravované operačným systémom ako aj na procesy definované v teórii procesov.

V prvom prípade udržiava operačný systém procesy oddelené a alokuje zdroje, ktoré požadujú, takže je menej pravdepodobné, že medzi nimi nastanú konflikty, čo by mohlo spôsobiť zlyhanie systému. Operačný systém tiež poskytuje mechanizmy komunikácie medzi procesmi, aby bola umožnená komunikácia bezpečným a predvídateľným spôsobom.

Vo všeobecnosti, proces operačného systému pozostáva z týchto častí:
* pamäť (zvyčajne existuje oblasť virtuálnej pamäte pre odložené (suspened) procesy), ktorá obsahuje vykonateľný kód alebo dáta špecifické pre vykonávanú úlohu,
* zdroje OS alokované procesu, ako deskriptory súborov (UNIXová terminológia) alebo handles (Windows),
* bezpečnostné atribúty, ako vlastník procesu a množina oprávnení,
* stav procesora (kontext), ako obsah registrov, adresy fyzickej pamäte atď. Stav je uložený v registroch, keď sa program vykonáva, inak v pamäti.

Posledná položka, stav procesora súvisí s každým z vlákien procesu v operačných systémoch s multithreadingom.

Na tejto úrovni programovania sú registre zdrojom najnižšej úrovne a hodnoty programu musia byť načítané z pamäte do registrov, ktoré sa najprv znulujú a potom nastavia. Tieto kroky sa vykonávajú rýchlosťou hodinového cyklu CPU a závisia na architektúre procesora.

Ak je úloha odložená, môže byť odswapovaná na disk, v rovnakom stave ako existovala vo virtuálnej pamäti, kde sú bloky pamäte v skutočnosti na disku a nie vo fyzickej pamäti.

## Pozri aj
* multitasking (počítače)

Kategória:Technológie operačných systémov
Reggae

**Reggae** (vysl. *rege*) je hudobný žáner ktorý vznikol na Jamajke v 60. rokoch 20. storočia. Napriek tomu, že sa niekedy používa na označenie širšieho spektra jamajskej hudby, slovo reggae pôvodne označovalo jasne vyhranený hudobný štýl, ktorý vznikol ako následovnik ska a najmä rocksteady.

Z rytmického hľadiska je reggae charakteristické prízvukom na neprízvučné doby&nbsp;–&nbsp;druhá a štvrtá doba každého taktu, pričom rytmická gitara zdôrazňuje aj tretiu dobu, prípadne drží akord z druhej doby až do štvrtej. Reggae býva pomalšie ako ska, no rýchlejšie ako rocksteady a ako oba tieto žánre používa gitarovú techniku skanking. Práve tempo a špecificky hraná tretia doba tvoria, spolu s odlišným spôsobom hrania basov, hlavný rozdiel medzi reggae a rocksteady.

## Etymológia
Z etymologického hľadiska je pôvod slova *reggae* nejasný. Slovník jamajskej angličtiny z 1969 indexuje reggae ako "nedávno zavedené hláskovanie pre rege", pričom rege-rege je jamajský výraz pre handry, ale aj hádku. Reggae sa ako hudobný pojem prvýkrát objavil v rocksteady pesničke "Do the Reggay" od The Maytals z 1968. Na prvé použitie tohoto termínu si nárokuje vtedajší líder skupiny Toots Hibbert, ktorý ho ako prvý použil v súvislosti s týmto druhom hudby, už dlhšie predtým však bol používaný na Jamajke, hlavne v Kingstone ako meno pre pomalší tanec, či určitý štýl rocksteady. Samotné slovo reggae má byť pritom odvodené z jamajského "streggae", čo je jednak výraz pre prostitútku, ako aj výraz pre zle oblečené dievča.

Reggae hudobnik Derrick Morgan tvrdil, že pojem reggae vznikol pri nahrávaní jeho skladby "Fat Man", kde zvuk klávesov a gitary vydával zvuk podobný tomuto slovu. Tento pojem začal ako prvý používať producent Bunny Lee.

## Najznámejší reggae umelci

* The Wailers (neskôr Bob Marley and the Wailers)
* Toots and the Maytals
* Big Youth
* Third World
* Ini Kamoze
* Israel Kamakawiwo‘ole
* Burning Spear
* Matunbi
* Peter Tosh
* Shaggy
* Sugar Minott
* Steel Pulse
* The Pioneers
* Black Uhuru
* Denis Brown
* Lee "Scratch" Perry
* Sly and Robbie
* Michael Prophet
* UB40

## Iné projekty

## Referencie


Kategória:Hudobné žánre
Han Solo

**Han Solo** je fiktívna postava zo Star Wars. Pašerák pre gang Jabba Hutta neskôr povstalecký generál. Rasou bol koreliánec.

## Život pred Star Wars

Han Solo pôvodne študoval za dôstojníka na imperiálnej akadémii. Patril k desiatim najlepším študentom. Ale hnusil sa mu rasizmus, ktorý tu vládol a preto pomohol Chewbaccovi. Za to bol ale z akadémie s hanbou prepustený a musel sa pretĺkať ako vedel. Chewbacca mu bol vďačný, a preto ho neopustil. Hanovi sa to spočiatku nepáčilo a chcel sa Chewieho zbaviť, ale potom si na neho zvykol a už nevedeli byť jeden bez druhého. 

Do vojny proti Impériu sa zaplietol tak, že potreboval súrne vysokú finančnú sumu, aby vyplatil dlh Jabbovi Huttovi. Preto zobral Luka a Obi-Wana na Alderaan. Tu bol ale malý problém: Alderaan už nebol. Tak ich odviezol ďalej na Yavin IV, kde mali rebeli základňu. Tam zobral peniaze za ich prevoz a pobral sa svojou cestou. Potom sa však vrátil a zachránil Lukovi život a pomohol mu zničiť Hviezdu smrti.

## Star Wars
Takto sa pridal k rebelom. Potom si spolu s nimi užil mnoho trampôt aj s jeho hviezdnou loďou Milenium falcon (raz ho aj zamrazili do karbonitu) až do zničenia druhej hviezdy smrti. Ožení sa s Princeznou Leiou a neskôr majú spolu syna Bena Sola (Kylo Ren). V epizóde VII je zabitý svojím vlastným synom Benom, ktorý sa pridal na temnú stranu sily.

## Život po Star Wars
Po obnovení Republiky sa oženil s princeznou Leiou. Mali jedno dieťa:
* Ben Solo, (Kylo Ren) 

Kategória:Postavy Hviezdnych vojen
Neologizmus

**Neologizmus** je novoutvorené slovo alebo slovné spojenie na pomenovanie nového javu. Neologizmy vznikajú najmä pre potreby náučného resp. odborného štýlu, kde sa začleňujú do terminológie príslušného vedného odboru.

Neologizmy vznikajú predovšetkým prebraním z cudzieho jazyka (pozri internacionalizácia jazyka; napr. *[[kybernetika]]*) alebo polysémiou, pri ktorej známe slovo priberie nový význam (napr. *hlava* – *[[Hlava valcov|hlava valca]]*). V umeleckom štýle sú vytvárané autormi ako prostriedky na ozvláštnenie či aktualizáciu výrazových prvkov diela. Ide teda o expresívne varianty synonymického radu (pozri poetizmus).

priklady su napr. hacker selfie wifi 

## Pozri aj
* archaizmus
* frazeologický neologizmus
* historizmus
* protologizmus
* zastarané slovo

## Referencie

Kategória:Jazykoveda
Yavin IV

náhľad|Yavin s mesiacom Yavin IV
**Yavin IV** je fiktívny mesiac planéty Yavin (plynový obor) zo sveta Star Wars.

Domov prvého sitha Exara Kuhna, ktorý vyzabíjal jeho obyvateľov Massassiov. Po tých ostali záhadné kamenné stavby.

Odohrala sa tu aj prvá veľka bitka medzi impériom a rebelmi pri ktorej bola zničená *[[Death Star]]*.

## Iné projekty

## Externé odkazy
* Oficiálna stránka Star Wars
* Yavin 4 on Star Wars Holonet
* Yavin 4 on Star Wars Universe

Kategória:Planéty Hviezdnych vojen
Sith

: **''Sithi** je aj názov fiktívnej rasy v ságe *Spomienka, žiaľ a Tŕň* spisovateľa Tada Williamsa*.

*'Sith*' je kult temnej strany [[sila (hviezdne vojny)|sily]] vo fiktívnom vesmíre [[Hviezdne_vojny_(kult)|Hviezdnych vojen]].

==Úvod==
*Cítiš to? Cítiš tú temnú silu? Ona je tá pravá! Jediná vec, pre ktorú treba žiť!''

- Darth Bane

Sithský rád, nabitý útočnou energiou temnej strany, bol založený takmer pred 2000 rokmi odpadlíckym rytierom Jedi, ktorý zneužil silu vo svoj prospech. Zocelení no aj pokrivení temnou stranou sily, bojovali Sithovia medzi sebou o moc a vplyv, až kým po mnohých súbojoch prežil len jediný: Darth Bane. Aby obmedzil bratovražedné boje, zreorganizoval Bane Sithský rád a stanovil, že ho naďalej budú tvoriť vždy len dve osoby. Sithovia celý život vyčkávali na vhodnú príležitosť k zvrhnutiu Jediov a uchvátenie vlády nad Galaxiou. Sithia používali k ustanoveniu svojej misli vety sithského kodexu . Tieto vety hovorili majstrovia svojím učedníkom a tý zase svojím


Keď sa s niekým nedá vyjsť,
na rade je nenávisť.


Týmto heslom sa Sithovia riadili po celé tisícročia...

Kategória:Rasy Hviezdnych vojen
Mersennovo prvočíslo

**Mersennovo prvočíslo** alebo **Mersennovo číslo** je prvočíslo ktoré sa dá zapísať v tvare M_{p}=2^{p}-1, kde p je prvočíslo. Príkladom Mersenovho prvočísla je číslo 3 pretože je to prvočíslo a navyše 3=2^{2}-1. Prvých 10 Mersennovych prvočísel tvorí postupnosť:

3, 7, 31, 127, 8 191, 131 071, 524 287, 2 147 483 647, 2 305 843 009 213 693 951, 618 970 019 642 690 137 449 562 111, ...

V súčasnosti (október 2024) je známych 52 Mersennových prvočísel. Zatiaľ najväčšie známe Mersennovo prvočíslo má viac ako 41 miliónov cifier a bolo objavené 12. októbra 2024.

## Prípustné hodnoty ''p''
Nutnou podmienkou k tomu, aby bolo M_{p} prvočíslom je prvočíselnosť samotného p. Totiž, ak je p zložené číslo, dá sa vyjadriť v tvare p=a.b kde a,b sú prirodzené čísla rôzne od 1. Navyše platí vzťah
:M_{p}=M_{ab}=2^{ab}-1=(2^a-1)\cdot \left(1+2^a+2^{2a}+2^{3a}+\dots+2^{(b-1)a}\right)
z ktorého vyplýva, že M_{p} je tiež zložené číslo. Preto môže byť M_{p} prvočíslom len v tom prípade, ak je prvočíslom aj p.

To ale neznamená, že ak je p prvočíslom, je ním aj M_{p}. Najmenším príkladom je M_{11}=2047=23.89.

## Zoznam Mersennových prvočísel

## Poznámky

## Referencie

## Pozri aj
* Dokonalé číslo
* Marin Mersenne

## Externé odkazy
* mersenne.org – Great Internet Mersenne Prime Search (GIMPS) 
* Mersennovo prvočíslo v encyklopédii MathWorld 
* Mersenne Primes: History, Theorems and Lists na webe PrimePages 
* Mersennovo prvočíslo na webe Ústavu matematiky a štatistiky Prírodovedeckej fakulty Masarykovej univerzity 

Kategória:Prvočísla
Kategória:Eponymické termíny v matematike
Havran (český vrch)

náhľad|Rozhľadňa Havran
**Havran** () je najvyšší vrchol strednej časti Českého lesa. 

Nachádza sa v blízkosti česko-bavorskej štátnej hranice, približne  na juhozápad od obce Skláře. Na vrchole je kovová vojenská rozhľadňa z ktorej je dobrý rozhľad po celej strednej časti Českého lesa. Vstup na túto starú rozhľadňu je iba na vlastné riziko.

## Referencie


## Iné projekty

Kategória:Vrchy pod 1000 metrov v Česku
Vojak

[náhľad|Členovia [Ozbrojené sily Slovenskej republiky|Ozbrojených síl Slovenskej republiky v uniforme.]]
**Vojak** je všeobecne príslušník ozbrojených síl (vojska), najmä pozemného vojska a námornej pechoty, bez rozdielu hodnosti. Rozlišuje sa vojak v činnej službe a vojak mimo činnú službu (*[[Záložník (vojsko)|vojak v zálohe]]*). Vojak ako ozbrojená osoba v uniforme jedného z bojujúcich štátov je subjektom práva ochrany vojnových zajatcov.

Pojmom *[[vojak (hodnosť)|vojak]]* sa zároveň pomenúva najnižšia vojenská hodnosť. Členovia nepravidelných organizovaných ozbrojených skupín angažovaných v ozbrojených konfliktoch nie sú zvyčajne označovaní ako vojaci, ale v závislosti od charakteru skupiny ako partizáni, povstalci, rebeli alebo teroristi.

## Dejiny
Na území dnešného Slovenska bola prvá stála armáda založená počas existencie Habsburskej monarchie v roku 1715. V roku 1804 začal platiť konskripčný zákon a odvodové predpisy. V roku 1868 bola zavedená vojenská povinnosť pre všetkých zbraneschopných mužov. V čase mieru sa počet vojakov v prezenčnej službe znižoval a skracovaný bol aj ich výcvik. Prísnejší výber brancov mal potom za následok, že väčšie množstvo mladých mužov bolo označených za nespôsobilých napr. ako živiteľov rodiny.

## Vstup do vojska
Civilisti sa stávajú príslušníkmi ozbrojených síl na základe štátneho nariadenia alebo dobrovoľne. V prvom uvedenom prípade tak môže nastať pre zákonom stanovenú brannú povinnosť, kedy občan (obvykle len muži) po dovŕšení určitého veku a pokiaľ sa u neho nepreukáže neschopnosť zúčastniť sa pre nevyhovujúci zdravotný stav, podlieha povinnosti odvodu k vojsku. Branná povinnosť môže byť vyhlásená aj dôsledkom vojenského ohrozenia štátu.

Väčšina rozvinutých krajín v súčasnosti neuplatňujú brannú povinnosť, ale miesto nej vydržiavajú plne profesionálnu armádu, do ktorej občania môžu vstupovať dobrovoľne, na základe vlastného presvedčenia a splnenia stanovených podmienok. Profesionálni vojaci vykonávajú službu v ozbrojených silách ako svoje povolanie. Využiteľnosť plne profesionálnych ozbrojených síl sa umocňuje členstvom krajiny v medzinárodných vojensko-politických organizáciách ako Organizácia Severoatlantickej zmluvy (NATO), Tichomorský bezpečnostný pakt (ANZUS) a pod.

## Poznámky


## Referencie

## Pozri aj
* Vojenská hodnosť

## Iné projekty

Kategória:Vojenské výhonky
Kategória:Vojenské povolania
Kategória:Povolania
Kategória:Vojsko